ร้านไอศกรีมสาขานี้อยู่ในบิ๊กซีอ่อนนุช ชั้น 1 ถ้าเทียบกับสาขาโลตัสอ่อนนุชสาขานี้กว้างกว่ามาก ร้านอยู่ติดกับ MK ตรงข้ามธนาคารกสิกรไทย วันนี้ถูกโปรมะม่วงดูดเข้ามาได้แบบไม่ต้องสงสัย เมนูที่สั่งวันนี้เป็น มะม่วงอกร่องทองลอยแก้วในมะพร้าวเชค (149.-) เป็นไอศกรีมมะม่วงอกร่องทองสองลูก (สามารถเปลี่ยนรสชาติได้) ด้านล่างเป็นข้าวเหนียวมูนสีเขียวในน้ำกะทิ (น่าจะเป็นวิปครีมเข้มข้น หอม หวานมันแต่งรสให้คล้ายๆกะทิ) แล้วก็มีเนื้อมะพร้าวอ่อนนิดหน่อย

ส่วนตัวรู้สึกรสไอศกรีมมะม่วงอกร่องที่นี่เปลี่ยนไปมากไม่อร่อยเหมือนแต่ก่อน T^T กินไปได้ครึ่งลูกนอกนั้นกวาดกินแค่ส่วนด้านล่างเพราะอร่อยมาก เนื้อมะพร้าวอร่อย ข้าวเหนียวกินคู่กับตรงที่เป็นน้ำกะทิก็อร่อย วิปครีมไม่ค่อยฟู ส่วนลูกชุบอร่อย